
REFERAT
privind aprobarea finanţării din bugetul local al Municipiului Timişoara, a  proiectului    sportiv „Cupa Timisoara – Centre de Juniori”, turneu international de fotbal
Liceul cu Program Sportiv Banatul Timișoara a organizat in parteneriat cu Municipiul Timisoara si FR Fotbal, in perioada 18-21.Aprilie.2016, Turneul international de fotbal pentru centre de excelenta “Cupa Timisoara” – Editia I, cu participarea echipelor cu sportivi  nascuti in anul 2000 de la urmatoarele cluburi :Steaua Rosie Belgrad – Serbia;Vojvodina Novi Sad – Serbia;Selectionata Osjiek – Croatia; Academia “Dani Coman” Pitesti;Centrul de Excelenta “Tricolorii” Targu Mures si Centrul de Excelenta “Tricolorii” Timisoara.
Liceul cu Program Sportiv Banatul Timișoara, a depus către Municipiul Timişoara documente privind fundamentarea proiectului de sport ’’Cupa Timisoara – Centre de Juniori’’ editia a II-a 2017, care se va desfasura in orasul Timisoara, in perioada 22.05-25.05.2017.

Documentele de sustinere a proiectului au fost înregistrate cu nr. SC2017-                            011140/ 05.05.2017 şi cuprind descrierea proiectului şi solicitarea pentru finanţarea proiectului de sport menţionat, care se încadrează în cadrul Programului national de utilitate publică  ,,Promovarea Sportului de performanţă”.
Totodata, Federatia Romana de Fotbal a inaintat Adresa nr. SC2017-011142/05.05.2017, in calitate de coorganizator al Cupei Timisoara, prin care solicita Municipiului Timisoara sa acorde sprijinin financiar Liceului cu Program Sportiv Banatul, pentru organizarea in conditii optime a turneului de fotbal, editia a II-a.

În solicitarea de finanţare depusă,  Liceul cu Program Sportiv Banatul Timisoara  a prezentat proiectul , scopul şi obiectivele proiectului: 
-  titlul:’’ Cupa Timisoara – Centre de Juniori”, turneu international de fotbal; 
- scopul şi obiectivele: Dezvoltarea relatiilor intre cluburi cu renume in Europa si schimbul de experienta in formarea si promovarea tinerelor talente; evaluarea jucatorilor din Centrul de Excelenta Timisoara, elevi ai Liceului cu Program Sportiv Banatul Timisoara, in comparatie cu jucatorii altor echipe puternice la nivel de juniori.
- grupuri ţintă, beneficiari: sportivi de performanţă, jucători amatori, profesori si elevi din Timişoara pasionaţi de fotbal.
- activităţile principale cuprind urmatoarele: 1. Trimiterea invitatiilor catre echipe si confirmarea participarii acestora la turneu; 2. Promovarea turneului; 3.Stabilirea programului de jocuri si tragerea la sorti; 4. Sosirea echipelor participante si desfasurarea competitiei; 4. Evaluarea Turneului.
- rezultatele estimate: Accederea in finala competitiei, a echipei Centrului de Excelenta Timisoara si incercarea de pastrare a trofeului la Timisoara. 
Proiectul ’’Cupa Timisoara – Centre de Juniori’’ –editia a II-a 2017,cuprinde următoarele activităţi/acţiuni:

1. Trimiterea invitatiilor catre echipe si confirmarea participarii acestora: 
In perioada 15 februarie 2017 – 31 martie 2017 au fost trimise prin email invitatii de 
participare catre mai multe echipe din tara si strainatate urmand ca participarea la turneu sa fie in ordinea confirmarii prezentei acestora: Centrul de Excelenta Tricolorii Timisoara; Centrul de Excelenta Targu Mures; Vojvodina Novi Sad(Serbia); AS Trencin(Slovacia); Pelister Bitolja si Sloboda Tuzla (Macedonia); selectionata LPS Banatul Timisoara; Selectionata Republicii Moldova;
2. Promovarea turneului: Liceul cu Program Sportiv Banatul Timisoara cat si Centrul de 
Excelenta Timisoara vor prezenta proiectul în conferințe de presă, comunicate de presă, interviuri în mass-media, prezentări în cadrul unor evenimente publice sau cu circuit închis. De asemenea, întreg programul turneului va fi făcut public pe pagina de Facebook și pe site-urile de sport din tara si din strainatate. 

      3.    Stabilirea programului de jocuri si tragerea la sorti:

 In data de 20 aprilie s-au stabilit cele 8  echipe participante la cea de-a 2-a editie a „Cupei Timisoara – Centre de Juniori”:

Centrul de Excelenta Tricolorii Targu Mures; Centrul de Excelenta Tricolorii Timisoara; Vojvodina Novi Sad; AS Trencin; Pelister Bitolja;Sloboda Tuzla; Selectionata Republicii Moldova; selectionata LPS Banatul Timisoara.

       4.   Sosirea echipelor participante si desfasurarea competitiei: 
In data de 22 mai sosesc toate echipele participante si are loc sedinta tehnica pentru prelucrarea regulamentului competitiei si stabilirea culorilor echipamentului de joc. In zilele de 23 si 24 mai 2017 au loc jocurile din cadrul celor 2 grupe, iar in data de 25 mai 2017 au loc jocurile pentru stabilirea finalistelor. Finala competitiei este  urmata de festivitatea de premiere si decernare a premiilor.
       5. Evaluarea turneului:

  
Rezultatele turneului vor fi făcute publice pe pagina de Facebook și pe site-urile de sport din tara si din strainatate. Vor fi evidențiate performanța sportivă, proiectul avand expunere națională și internațională.
            Bugetul total al proiectului ,conform anexei atasate este estimat la valoarea de 47.500 lei, pe care, Liceul cu Program Sportiv Banatul Timisoara  l-a impartit pe surse de finantare astfel:
-contributia totala a beneficiarului este estimată în sumă de 12.500 lei si va fi acoperită de Liceul cu Program Sportiv Banatul Timisoara si FR Fotbal;
-contribuţia financiară nerambursabilă de la bugetul local, solicitată, este estimată în

sumă de 35.000 lei.

Având în vedere participarea internaţională in cadrul proiectului, considerăm că derularea acestuia şi acordarea unei finanţări-cota din bugetul total al proiectului, sunt importante pentru municipiul Timisoara, aducând o imagine pozitiva pe plan mondial. De aceea, propunem Consiliului Local să analizeze proiectul de hotarare pentru alocaraea unui sprijin financiar catre LPS Banatul materializat printr-un contract de finanţare nerambursabilă între părti.

Procedura de aprobare a finanţării din partea Municipiului Timişoara, care îşi asuma parteneriatul pentru organizarea şi derularea proiectului sportiv, are la baza prevederile Legii nr.69/ 2000, şi nu se supune selecţiei de proiecte în baza Regulamentului privind regimul finanţărilor nerambursabile din bugetul local-HCL nr.436/2015, în baza Legii 350/2005.
Menţionăm prevederile Legii nr.69/2000, actualizată:
-art. 3, alin.(1):”(1) Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.”

-art.12(alin1):” (1) Sportul de performanţă constituie un factor esenţial pentru dezvoltarea sportivă pe plan naţional, îndeplinind o importanta funcţie reprezentativă pentru România în competiţiile sportive oficiale cu caracter internaţional.”

-art.69:”(1) Structurile sportive fără scop patrimonial şi Comitetul Olimpic Român, în condiţiile prezentei legi, pot beneficia de sume de la bugetul de stat şi de la bugetele locale pentru finanţarea de programe sportive. Aceste sume se asigură pe bază de contracte încheiate între structurile sportive respective şi organele administraţiei publice centrale sau locale, după caz. (2) Contractul va cuprinde prevederi cu privire la: obiectul şi volumul activităţilor specifice, parametrii sportivi de realizat, suma stabilită pentru finanţarea programelor, defalcată pe 
obiective, activităţi şi naturi de cheltuieli, obligaţiile şi responsabilităţile părţilor. Regimul de gestionare a sumelor astfel primite şi controlul financiar se fac în condiţiile legii.

(3) Prevederile contractului au putere deplină pentru cele două părţi, constituindu-se în norme cu caracter tehnic, financiar şi administrativ.”
            Menţionăm că prin H.C.L.M.T. nr.100/31.03.2017 s-a aprobat bugetul local pe anul 2017, la sectiunea de functionare, cap.67.02 "Cultură, recreere si religie", subcapitolul 67.02.05.01 "Servicii recreative si sportive - Sport" fiind alocată  suma de 6.000 mii lei.Din aceasta suma s-a repartizat  pentru finantari proiecte de sport(alin 30.30) suma de 3.236,15 mii lei.
Derularea finanţării proiectului Cupa Timisoara se va realiza în baza contractului de finanţare nerambursabilă, anexă la hotarârea de consiliu, care cuprinde toate clauzele finanţării şi contribuţia părţilor contractante.
Având în vedere cele menţionate, analiza bugetului proiectului si resursele bugetare alocate, propunem aprobarea finanţării din bugetul local al Municipiului Timisoara, pentru proiectul sportiv ’’ Cupa Timisoara – Centre de Juniori’’ turneu international de fotbal, care se incadreaza in Programul national de utilitate publică  ,,Promovarea Sportului de performanţă’’, în următoarele condiţii:
1. Se va repartiza suma de 35.000 lei, din bugetul local pe anul 2017, aprobat prin  H.C.L.M.T. nr. 100/31.03.2017, cap.67.02 "Cultură, recreere si religie", subcapitolul 67.02.05.01 "Servicii recreative şi sportive - Sport", Liceului cu Program Sportiv Banatul Timisoara, pentru proiectul sportiv ’’ Cupa Timisoara – Centre de Juniori’’ turneu international de fotbal;  
2. Municipiul Timişoara va încheia cu structura sportiva un contract de finanţare nerambursabilă, anexa la hotărârea de consiliu local, care va cuprinde toate aspectele legate de modul de derulare a contractului, pentru desfăşurarea proiectului sportiv.
 Drept pentru care înaintăm pentru analiză, avizare şi aprobare proiectul de hotărâre alăturat.

